stanford-oval/wikipedia huggingface dataset:
Petter Carstenius

Petter Carstenius (Petrus Henrici) (noin 1647 – 19. huhtikuuta 1712) oli Viipurin kirkkoherra ja tuomiorovasti, joka pidätettiin virantoimituksesta laittomien vihkimistenselvennä vuoksi 1707.
Viipurin piispan Henrik Carsteniuksen poika Petter Carstenius opiskeli Upsalassa ja Rostockissa, missä valmistui ylioppilaaksi 1672 ja maisteriksi 1674. Tämän jälkeen  hän toimi Viipurin lukion fysiikan ja logiikan lehtorina (nimitys jo 1672) sekä Viipurin triviaalikoulun rehtorina 1673 alkaen. Viipurin lukion kreikan ja heprean kielten lehtori Carstenius oli 1675. Nevanlinnan kirkkoherra hän toimi 1676 ja rovastina 1678. Viipurin lukion 1. teologian lehtori, Viipurin kirkkoherra ja tuomiorovasti Carstenius oli vuodesta 1683. Hänet kuitenkin pidätettiin virantoimituksesta laittomien vihkimisien takia 1707. Valtiopäivämies 1675.
Carstenius kirjoitti koulunäytelmän Thet Himmelske Consistorium (1674). Ruotsinkielisen Tukholmassa painetun näytelmän esittivät Viipurin koululaiset vuonna 1674. Näytelmäkirja oli Turun akatemian kirjastossa ja tutustuttuaan siihen Henrik Gabriel Porthan kirjoitti 1792 Åbo Tidningar-lehteen siitä laajan kuvauksen. Porthan suhtautui kuitenkin näytelmän sisältöön kielteisesti ja hän piti sitä ala-arvoisena pyhien ja maallisten asioiden sekoituksena. Näytelmäkirja lienee myöhemmin tuhoutunut Turun palossa, sillä sitä ei enää löydy Helsingin yliopiston kirjaston kokoelmista vaikka siellä onkin muita Carsteniuksen kirjoituksia.
Carsteniuksen puoliso oli Katarina Abrahamsdotter Thauvonius (elossa 1714), piispa Thauvoniuksen tytär. Lapset:
sotatuomari Henrik Carstenius  († 1732).
Säämingin kirkkoherra, FK Abraham Carstenius († 1727).
rykmentinmajoitusmestari Petter Carstenius, myöh. Carsteen († 1711).
Johan Carstenius (yo 1702).
Perättömänlampi

| Perättömänlampi |
| --- | --- |
Valtiot:  Suomi
Maakunnat:  Päijät-Häme
Kunnat:  Sysmä, Asikkala
Koordinaatit:  61°20′34″N, 25°35′57″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Päijänteeseen 
Järvinumero:  14.221.1.304
Mittaustietoja
Pinnankorkeus:  86,8 m  
Pituus:  570 m  
Leveys:  160 m  
Rantaviiva:  1,374 km  
Pinta-ala:  5,859 ha  
Saaria:  ei saaria 
 fiPerättömänlampi 
Perättömänlampi  on Päijät-Hämeessä Sysmässä ja Asikkalassa Karilanmaan kylän lähellä sijaitseva lampi.
Maantietoa

Lammen pinta-ala on 5,9 hehtaaria, se on 550 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 1,4 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Lammen vedenpinnan korkeus on 86,8 metriä mpy.
Perhon kotiseutumuseo

| Perhon kotiseutumuseo |
| --- | --- |
Tyyppi:  Kotiseutumuseo 
Osoite:  Sahintie 1, 69950 Perho  
Sijainti:  Perho 
Perustettu:  1963  
Kotisivut:  perhonkotiseutuyhdistys.com/pe... 
Koordinaatit:  63°12′54″N, 24°24′50″E
 fiPerhon kotiseutumuseo 
  
Perhon kotiseutumuseo on museo Perhossa. Se toimii vuonna 1858 veistohirrestä valmistetussa kaksikerroksisessa ja kaksinkertaisin seinin varustetussa viljamakasiinissa. Perhon kotiseutuyhdistys osti rakennuksen 5. lokakuuta 1960, ja se avattiin museona 14. heinäkuuta 1963. Avaamista varten oli kerätty monenlaista talonpoikaisesineistöä Perhosta; valikoimaan kuuluu yli 700 tietokantaan kirjattua esinettä.
Perhon kotiseutumuseona toimiva entinen viljamakasiini on rakennettu kirkon viereen keskelle Perhon kirkonkylää. Museo on yleisesti avoinna heinäkuussa ja sopimuksen mukaan muulloin. Museon esineiden joukossa ovat Perhon lentonäytösonnettomuuteen vuonna 1930 joutuneen Kurki-lentokoneen kelluke ja potkurin lavan osa.
Petter Drockila

Petter Magnus Drockila (22. heinäkuuta 1888 Jääski – 19. marraskuuta 1961 Helsinki) oli suomalainen kauppias, yrittäjä ja yritysjohtaja, joka sai kauppaneuvoksen arvonimen.
Drockilan vanhemmat olivat urakoitsija Johan Drockila ja Karoliina Ikäheimonen ja puoliso vuodesta 1917 Signe Alfrida Winberg. 
Professori Lauri Drockila oli heidän poikansa. Petter Drockila kävi kansakoulun ja Viipurissa liikeapulaisten iltakoulun. Hän oli liikeapulainen ja liikkeenhoitaja Kirvussa 1902–1907, tukku- ja vähittäisliike Sokka & Kopran kauppamatkustaja ja johtaja Viipurissa 1907–1916, tukkuliike P. J. Pesosen johtaja 1916–1918, Oy Svartström & Drockilan perustajaosakas ja johtaja 1918–1926 ja P. M. Drockila Oy:n perustajaosakas, toimitusjohtaja ja johtokunnan puheenjohtaja Helsingissä 1926–1955. Drockila oli myös Karjalan Auto Oy:n perustajaosakas, pääosakas ja toimitusjohtaja 1924–1931, Oy Silkki Ab:n pääosakas ja johtokunnan puheenjohtaja vuodesta 1927 ja toimitusjohtaja vuodesta 1938, Uudenmaan Margariinitehdas Oy:n pääosakas ja johtokunnan puheenjohtaja vuodesta 1927 ja toimitusjohtaja vuodesta 1938 sekä Oy Otson pääosakas ja johtokunnan puheenjohtaja 1919–1925. Hän oli myös useiden muiden yhtiöiden perustajia ja osakas ja omisti Salmelan kartanon Viipurin maalaiskunnassa 1922–1927, Tervajoen kartanon Vahvialassa 1927–1944, Ylikosken tilan Honkajoella 1940–1947 sekä useita tiloja Viipurin läänissä 1929–1944. Kauppaneuvoksen arvonimen Drockila sai 1951.
Petter Edvard Ervast

| Petter Edvard Ervast> Henkilötiedot |
| --- | --- |
Syntynyt: 13. maaliskuuta 1841 Raahe
Kuollut: 30. joulukuuta 1899 (58 vuotta) Helsinki
Titteli:  kollegiasessori
Petter Edvard Ervast (13. maaliskuuta 1841 Raahe – 30. joulukuuta 1899 Helsinki) oli suomalainen kollegiasessori, tilastotieteilijä, suomentaja ja valtiopäivämies.
Ervastin vanhemmat olivat piirilääkäri Petter Ervast ja Augusta Wilhelmina Basilier. Hän valmistui ylioppilaaksi Kuopion kimnaasista vuonna 1858 ja filosofian kandidaatiksi ja maisteriksi yliopiston historiallis-kielitieteellisestä tiedekunnasta vuonna 1869.
Ylioppilaana Ervast työskenteli Suomen Julkisia Sanomia -lehden toimituksessa ja vuosien 1863–1864 valtiopäivien kielenkääntäjänä. Valmistuttuaan yliopistosta Ervast työskenteli aluksi tilastollisessa toimistossa ja siirtyi vuonna 1872 Rautatiehallituksen vastaperustetun tilastokonttorin johtajaksi. Hän hoiti johtajan virkaa vuoteen 1897 asti.
Virkojensa ohella Ervast oli suomentamassa ja toimittamassa Svenskt-finskt Handelslexikon -sanakirjaa, tilastollisen toimiston johtajan K. E. F. Ignatiuksen Storfurstendömet Finland -teosta, Kirjallista Kuukauslehteä ja Suomen valtiokalenteria.
Vuosien 1882, 1885 ja 1888 valtiopäivillä Ervast edusti Kajaanin kaupunkia porvarissäädyssä. Valtiopäivillä hän teki aloitteita Kajaanin reaalilyseon laajentamisesta ja Kajaaninjoen kanavoittamisesta. Yhteiskunnalliselta ajattelultaan hän oli fennomaani.
Ervastin puoliso oli vuodesta 1874 Hilma Natalia Törnroos. Ervastin poika Pekka Ervast (1875–1934) oli tunnettu okkultisti ja teosofi.
Pianosonaatti nro 7 (Beethoven)

Seitsemäs pianosonaatti (D-duuri, op. 10 nr. 3) on Ludwig van Beethovenin neliosainen pianosonaatti, joka valmistui heinäkuussa 1798. Teoksen nuotit julkaistiin Wienissä syyskuussa 1798. Seitsemäs pianosonaatti on viimeinen niistä kolmesta pianosonaatista, jotka Beethoven omisti kreivitär Anna Margarete von Brownelle. Browne oli Beethovenin taiteen tärkeimpiin kuuluneen varhaisen suojelijan, Johann Georg von Brownen puoliso.
Osat

Presto
Largo e mesto
Menuetto. Allegro
Rondo. Allegro
Ensimmäisessä osassa säveltäjä laajentaa perinteistä sonaattimuotoa. Hidas osa on d-mollissa. Siinä koskettimiston käyttö on laajaa. Osa on emotionaalinen ja purkautuu kolmannen sinfonian "hautajaismarssista" muistuttavalla tavalla. Kolmas osa on menuetti, jossa palataan D-duuriin. Jokseenkin yleisimmästä tyylistään poiketen säveltäjä esittelee menuetissa voimakkaasti ensimmäisestä teemasta poikkeavan toisen teeman. Tämä muodostaa osaan Joseph Haydnin menuetille tyypillisen kontrastin. Energinen rondo-osa on esimerkki Beethovenin muunnelmatekniikan käytöstä.
Aiheesta muualla

IMSLP: nuotteja
Petri Hakala (muusikko)

Petri Hakala (s. 1962) on suomalainen kansanmuusikko, joka on ollut mukana Suomen kansanmusiikkielämässä 1980-luvun puolivälistä lähtien. Soittiminaan mandoliini, oktaavimandoliini, kitara ja viulu hän on ollut mukana mm. seuraavissa yhtyeissä: Korkkijalka, Speed limit, Ottopasuuna, Maria Kalaniemi & Aldargaz, Helsinki Mandoliners, Erik Hokkanen & Lumisudet, Markku Lepistön yhtye sekä duo, Freshet, Tango Orkesteri Unto sekä Grupo Choramba.
Hakala on toiminut 1990-luvun alusta kielisoitinten tuntiopettajana Sibelius-Akatemian kansanmusiikin osastolla, Keski-Pohjanmaan Konservatoriossa ja erilaisilla kansanmusiikkikursseilla sekä konsertoinut edellä mainittujen yhtyeiden kanssa Euroopassa ja Yhdysvalloissa säännöllisesti.
Hakalalta on ilmestynyt kaksi soolo-cd:tä : Kirjo (1999) sekä Trad. (2007). Trad. on levy, jossa erilaiset, mm. irlantilaiset ja amerikkalaiset vaikutteet, yhdistyvät suomalaiseen perinnemateriaaliin. Levystä ilmestyi myös nuottikirja keväällä 2008
Aiheesta muualla

My Space
Pikkukäärmeenpää

| Pikkukäärmeenpää |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Channoidei
Heimo::  Käärmeenpäät Channidae
Suku::  Channa
Laji::  orientalis
Kaksiosainen nimi
 Channa orientalis  Bloch & Schneider, 1801 
Katso myös
   Pikkukäärmeenpää Wikispeciesissä   Pikkukäärmeenpää Commonsissa 
Infobox OKNimi-testi OKIUCN-testi OK: 
Pikkukäärmeenpää (Channa orientalis) on käärmeenpäiden (Channidae) heimoon kuuluva kalalaji. Marcus Elieser Bloch ja Johann Gottlob Theaenus Schneider kuvailivat lajin tieteelle vuonna 1801.
Ulkonäkö ja koko

Pikkukäärmeenpään tavallinen pituus on noin 16 senttimetriä. Pisin tavattu yksilö oli 33 senttimetrin mittainen.
Elinympäristö ja levinneisyys

Laji elää trooppisissa, 23–26 celsiusasteen lämpöisissä olosuhteissa. Sitä tavataan Aasiassa Afganistanista etelään, ja Sri Lankasta itään Indonesiaan.
Micke Björklöf

| Micke Björklöf> Henkilötiedot |
| --- | --- |
Syntynyt: 15. toukokuuta 1965 (ikä 59) Tammisaari
Muusikko
Soittimet:  Laulu, huuliharppu, rummut, kitara
Yhtyeet:  Micke Bjorklof & Blue Strip Micke & Lefty feat.Chef
Levy-yhtiöt:  Ruf Records, Hokahey! Records, Bluelight Records, Blues Boulevard
Aiheesta muualla
Kotisivut
  [ Muokkaa Wikidatassa ] [ ohje ]  
Mikael "Micke" Björklöf (s. 1965 Tammisaari) on suomalainen bluesmuusikko, laulaja, multi-instrumentalisti ja tuottaja. Björklöf asuu Kauhavalla. Hän toimii Micke Björklöf & Blue Strip ja Micke & Lefty feat. Chef kokoonpanojen bändiliiderinä .
Hän on lisäksi toiminut vuodesta 2003 saakka sivutoimisena bändiopettajana Härmänmaan Musiikkiopistossa.
Björklöf on kokoonpanoineen esiintynyt klubeissa ja festivaaleilla seitsemässätoissa eri maassa aina Japanista Norjan Huippuvuorten kautta Yhdysvaltojen Memphisiin saakka. Hän on yhtyeillään julkaissut 11 pitkäsoittoalbumia sekä ollut mukana useilla kokoelmalevyillä ja vierailevana muusikkona eri levytyksillä.
Ura > Nuoruuden bänditoiminta

Björklöf aloitti Hurriganesin innoittamana rumpujen soiton 12-vuotiaana jolloin hän perusti ensimmäisen bändinsä ala-asteen koulukavereiden kanssa. Teinivuosina musiikkiharrastus jäi hieman jääkiekko harrastuksen varjoon mutta ei kuitenkaan hiipunut kokonaan. Musiikki teki kuitenkin vahvan paluun aikuisiän kynnyksellä ja erinäisillä vaihtelevilla kokoonpanoilla rumpujen soiton harrastus jatkui. Ensimmäinen laulaja pesti irtosi n.19-vuotiaana Lapualaisen Crime yhtyeen riveissä, kokoonpano jäi kuitenkin lyhytikäiseksi ja teki vain muutaman keikan. Tämän jälkeen Björklöf perusti oman hardrockia soittaneen Taxi yhtyeen. Yhtye voitti Lapuan Latosaaressa Suosikki lehden järjestämän Rock Kuningas osakilpailun ja pääsi esiintymään Köyliön Lallintalolla kilpailun finaalissa mutta ei voittanut. Björklöfin aktiivisen toiminnan avulla yhtye soitti säännöllisesti keikkoja, lähinnä Etelä-Pohjanmaan maakunnan alueella. Vuoden 1988 alussa Taxi-yhtye kävi Mika Sundqvistin MSL Studiolla, Lempäälässä äänittämässä ainoaksi julkaisuksi jääneen singlensä Heroes/Take Me Away. Single julkaisu auttoi erityisesti seuraavan kesän esiintymisten hankkimisessa. Yksi yhtyeen uran kohokohdista oli esiintyminen juhannuksena 1988 Intiaanirock festivaalilla, Padasjoella juuri ennen Hurriganesin legendaarista alkuperäiskokoonpanon paluukeikkaa. Taxi yhtye lopetti toimintansa 1989 kesän lopulla.
Ura > Opiskelut

Björklöf valmistui rakennusmestariksi 1986. Lamavuodet kuitenkin viitoittivat uraa musiikin suuntaan. 1995 hän aloitti musiikinopiskelut Haaparannalla Sverigefinska Folkhögskolanin Jazz&Blues linjalla josta valmistui 1998. Freelancer muusikkona hän on toiminut 2000-luvun alusta saakka. Björklöf on opiskellut Complete Vocal Technique laulutekniikkaa Complete Vocal Institutessa, Kööpenhaminassa, Tanskassa. Josta hän valmistui 2014 CVT-laulutekniikan opettajaksi
Ura > Musiikillinen ura > Micke & Lefty feat.Chef

Micke & Lefty feat.Chef trion tavaramerkkejä ovat vahva lauluosaaminen ja stemmalaulaminen, jossa kaikki kolme laulavat sekä yhdessä että erikseen. Kolme solistia blues yhtyeessä on sangen harvinaista. Amerikkalainen roots-musiikki luo yhtyeen musiikille kehyksen, pääpainon ollessa kuitenkin selkeästi bluesissa. Omaperäisen ja aidon blues-soundin viimeistelevät slidekitara, matkalaukulla varustettu rumpusetti sekä huuliharppu. Kokoonpano aloitti keikkailun duona lähes sattumalta, Blue Strip yhtyeen esiintyessä vuonna 2000 Ylläs Jazz & Blues-festivaaleilla. Ulkomainen esiintyjä oli yllättäen peruuttanut ja apuun pyydettiin Mickeä ja Leftyä. Varsinainen startti duon uralle tuli hieman myöhemmin kun heidät buukattiin avausesiintyjäksi Järvenpään Puistobluesin pääkonserttiin jossa pääesiintyjinä oli Robert Plant ja B.B King, yleisöä oli paikalla n.10 000. Alkaneen keikkailun myötä syntyi uutta alkuperäismateriaalia ja loppuvuodesta 2003 duo oli valmis levyttämään ensimmäistä pitkäsoittoaan. Kappaleita hiottiin, mutta he kokivat useamman kappaleen tarvitsevan kontrabassosoundia toimiakseen kunnolla. Studiosessioon pyydettiin avuksi Miikka "Chef" Kivimäki soittamaan kontrabasso osuudet. Sessiot olivat todella onnistuneet ja Chef Kivimäestä tuli olennainen osa duon soundia levyllä ja esiintyi yhä enenevässä määrin keikoillakin. Ensimmäinen albumi Big Bag ilmestyi vuonna 2004 Bluelight Recordsin julkaisemana. Levy esitteli vahvoja originaaleja ja klassikoiden omintakeisia tulkintoja. Kokoonpanon toinen albumi Up The Wall ilmestyi 2010 Björklöfin perustamalla Hokahey! Records levymerkillä. YLE Radio Pohjanmaa teki haastattelun uudesta levystä. Yhtye vieraili YLE Fem kanavan Min Morgon ohjelmasssa esittäen Good Friend ja You Better Me kappaleet. Yhtye soitti levynjulkaisukeikan Järvenpään Puistobluesin pääkonsertissa lähes 15000 ihmisen edessä ZZ Top:n ollessa pääesiintyjä. 2011 Finnish Blues Societyn hallitus valitsi yhtyeen suomen edustajaksi ensimmäistä kertaa järjestettyyn European Blues Challenge tapahtumaan. European Blues Unionin organisoima tapahtuma järjestettiin Berliinissä, Saksassa. Tammikuussa 2012 yhtye edusti suomea International Blues Challenge tapahtumassa Yhdysvaltain Memphisissä. Ennen kilpailumatkaa YLE Uutiset teki haastattelun joka esitettiin myös TV1:n pääuutislähetyksessä 25.1.2012. Vuonna 2020 trio julkaisi kolmannen albuminsa, nimeltään Let The Fire Lead. Albumilla esiintyy Steady Rollin Man kappaleessa vierailevana solistina pitkän linjan muusikko Eero Raittinen. Trio on tehnyt hänen kanssaan yhteistyötä yli 10-vuoden ajan, aiheesta löytyy muisteluita Elina Saksalan kirjoittamasta Eero Raittinen – Mies matkallaan elämäkertakirjasta.
Ura > Musiikillinen ura > SF-Blues

Micke Björklöf oli vierailijana 2019 SF Blues Caravan kiertueella kahdessa konsertissa. Seinäjoen Rytmikorjaamon konsertissa esiintyivät peruskokoonpanon muodostavien Heikki Silvennoisen, Pepe Ahlqvistin, Dave Lindholmin lisäksi Eero Raittinen, Jukka Gustavson, Micke Björklöf, Lefty Leppänen ja Ida Elina.  Turun Logomon konsertissa Ida Elinan korvasi Helge Tallqvist ja Emilia Sisco .
Ura > Musiikillinen ura > Erja Lyytinen & Friends: Blue Christmas 2019 kiertue

2019 Micke Björklöf teki menestyksekkään 12 konsertin Blue Christmas kiertueen Erja Lyytisen ja Marjo Leinosen kanssa.
Ura > Musiikillinen ura > Rauma Blues Festival

Micke Björklöf toimii Rauma Bluesin pääkonsertin juontajana
Ura > Musiikillinen ura > Lumberjacks

Micke Björklöf oli perustamassa Lumberjacks yhtyettä nykyisten jäsenten sekä kitaristi Matti Loppelan kanssa. Björklöf jättäytyi pois yhtyeestä parin vuoden jälkeen mutta on vieraillut yhtyeen kahdella ensimmäisellä albumilla, toimien myös toisen albumin tuottajana. Eteläpohjalainen kvartetti sekoittelee rohkeasti tyylejä juurimusiikin laajassa kirjossa. Lumberjacks tarkoittaa suomeksi metsätyömiehiä. Kitaristi Urmas "Big hand" Niemi on julkisuudessa kertonut, että yhtyeen nimi ei ole hänen keksintöään, vaikka hän onkin joukon ainoa ammatikseen metsätöitä tekevä. Lumberjacks on levyttänyt kolme albumia.
Ura > Musiikillinen ura > Festivaaliesiintymisiä kotimaassa

Puistoblues, Rauma Blues, Pori Jazz, Provinssirock, Kalott Jazz & Blues, Ylläs Jazz&Blues, Blues Live!, PuukkoBlues, Ruskablues, Ilovaarirock, Kaustinen Folkmusic festival, Blueberry Hill Blues & Jazz, Rytmiraide festivaali, Kyröfest, Hokahey Blues Party, Vanhan Paukun festivaali, Tammerfest, Imatra Big Band Festival, Keitelejazz, Häyrylänranta Blues, Kainuun Jazzkevät, Jeppis Blues Festival, Tyykiblues, Kaavi Blues, Faces Etno Festival, Roots n´river Blues, Elojazz & Blues, Lahden Jazztori, Huuhkajavuori Blues, Kouvolan Dixiepäivät, Scandinavian BluesParty, Halloween Blues, Rukajazz, Lahti Grandblues, Mallasjazz, Kalliojärvi Jazz&Blues, Kotka Sea Jazz, Runnin Rapujazzit, Ruskaswing, Ruskarock, Lahti Roots&Blues, Rukajazz, Bluesrupiama, Blueskorjaamo, Porifolk, Blues At The Farm
Ura > Yrittäjänä

Björklöf perusti Hokahey! Music Productions -tuotantoyhtiön vuonna 2010 omaa julkaisu- ja kiertuetoimintaa varten. Yritys julkaisee musiikkia Hokahey! Records levymerkillä yhteistyössä Playground Music Finland Oy:n kanssa. Yritys järjestää harvakseltaan musiikkitapahtumia mm. Hokahey Blues Party, Seinäjoella. Björklöf on ollut myös ideoimassa ja perustamassa Kauhavalle Puukkoblues tapahtumaa, jonka taiteellisena johtajana hän toimi 10 vuotta.
Palkinnot ja tunnustukset

Finnish Blues Awards 2016-gaalassa Last Train To Memphis -sävellys sai vuoden parhaan blueskappaleen palkinnon
Finnish Blues Awards 2015-gaalassa Micke Björklöf & Blue Strip palkittiin vuoden yhtyeenä
German Record Critics Awards 2015 ehdokkuus
”Ain´t Bad Yet” valittin YLE Radio Suomi, ”Bluesministeri”-ohjelman vuoden albumiksi 2015
Kauhavan kaupunginhallituksen valitsema vuoden 2015 Ruma Vallesmanni
”After The Flood” valittin YLE Radio Suomi, ”Bluesministeri”-ohjelman vuoden albumiksi 2014
Kauhavan kaupungin kulttuuripalkinto 2011
Kauhavan Musiikin Ystävät ry, Viano palkinto 2011
”Three Times Seven Is..” valittin YLE Radio Suomi, ”Bluesministeri”-ohjelman vuoden albumiksi 2002
Kaukolankylän Jazzyhdistyksen myöntämä Jazztorvi palkinto 2007
Discografia

Taxi: Heroes/Take Me Away single (1988)
Micke Björklöf Blue Strip: From Four Until Late (1997)
Micke Björklöf Blue Strip: Swamp Baby (1999)
Micke Björklöf Blue Strip: Three Times Seven Is... (2002)
Micke & Lefty: Big Bag (2004)
Micke Björklöf Blue Strip: Whole 'Nutha Thang (2007)
Micke & Lefty feat.Chef: Up The Wall (2010)
Micke Bjorklof & Blue Strip: After The Flood (2013)
Micke Bjorklof & Blue Strip: Ain´t Bad Yet (2015)
Micke Bjorklof & Blue Strip: Twentyfive Live (2018)
Micke & Lefty feat.Chef: Let The Fire Lead (2020)
Micke Bjorklof & Blue Strip: Whole 'Nutha Thang-remastered (2021)
Micke Bjorklof & Blue Strip: Colors Of Jealousy (2023)
Aiheesta muualla

Micke Björklöf & Blue Strip -yhtyeen kotisivut
Micke & Lefty feat. Chef. -yhtyeen kotisivut
Hokahey Music Productions
Botnia Beat, Vanhan Vaasan läänin alueen pop/rock historiaa (Micke Björklöf muistelee)
Bluespedia Suomalaisen Blues- ja Soulmusiikin tietokanta
https://botniabeat.net/kauhava/micke_bjorklof_blue_strip.html
https://botniabeat.net/kauhava/taxi.html
https://botniabeat.net/kauhava/tres_amigos.html
https://botniabeat.net/lapua/crime.html
Perhokalastuksen maailmanmestaruuskilpailut 2007

Tapahtuman virallinen logo
Andrew Dixon, Englannin joukkueesta
Perhokalastuksen 27. maailmanmestaruuskilpailut järjestettiin 13.–20.6.2007 Kemissä ja Simossa.
Paikkana toimi Veitsiluodon järvi Kemissä ja Simojoki Simosta Ranualle. Simojoki oli jaettu neljään eri sektoriin, jotka oli suunniteltu tarkoin etukäteen. Sektorit asettuivat parhaille koskipaikoille. Sektorit oli puolestaan jaettu pienempiin noin 200 m leveisiin alueisiin eli pooleihin. Yhdellä poolilla kilpaili yksi kilpailija kerrallaan.
Kilpailussa noudatettiin seuraavia sääntöjä. Kilpailija ei saa ylittää poolin rajaa, eikä heittää perhoa rajojen ulkopuolelle. Kilpailijalla saa olla tukijoukko mukanaan, mutta vain joukkueen kapteeni saa antaa ohjeita kilpailijalle. Jokaista kilpailijaa kohden on yksi valvoja, joka seuraa kilpailun etenemistä ja huomauttaa mahdollisista sääntörikkomuksista. Jos sääntöjä rikotaan toistamiseen, tästä ilmoitetaan tuomaristolle. Valvojan tehtävänä on myös mitata ja vapauttaa kalat.
Kilpailussa oli sekä yksilö- että joukkuekilpailuosuus.
Kilpailuun otti osaa 126 kilpailijaa. Lisäksi joukkueeseen voi kuulua kapteeni ja manageri. Kilpailijat olivat seuraavista maista:
Alankomaat, Australia, Belgia, Bosnia ja Hertsegovina, Englanti, Espanja, Etelä-Afrikan tasavalta, Irlanti, Italia, Japani, Kanada, Kroatia, Norja, Puola, Portugali, Ranska, Romania, Slovakia, Slovenia, Skotlanti, Suomi, Tšekin tasavalta, Uusi-Seelanti ja Yhdysvallat.
Suomen joukkue:
Jouni Neste
Petri Virolainen
Jukka Levänen
Olli Toivonen
Markus Tandefelt
Harri Hytönen
Mika Vainio (kapteeni)
Tero Mäntylä (manageri)
Aiheesta muualla

flyfishinglapland.com (Arkistoitu – Internet Archive)
kalasaalis.com (Arkistoitu – Internet Archive)